
یہ زمین ہے - آپ اور ہم اس زمین پر رہتے ہیں - ہر وہ چیز جس کا آپ نے تجربہ US‏ ہے اس زمین پر ہی موجود ہے ۔ لیکن 

زمین کائنات کے تناظر میں کتنی چھوٹی ہے کیا آپ یہ دیکھنا چاہیں گے؟ آئیے سب سے پہلے اتنا زوم آؤٹ کرتے ہیں کہ ہم اپنے 
سب سے قریبی فلکی جسم یعنی چاند کو دیکھ سکیں — آپ کو شاید یہ محسوس ہو کہ چاند چونکہ زمین سے بہت بڑا معلوم ہوتا 

ہے اس لیے یہ ہماری زمین کے بہت قریب ہے - لیکن چاند زمین کے اتنا نزدیک نہیں ہے - چاند کا زمین سے فاصلہ 384,400 
کلومیٹر ہے — چاند اور زمین کے درمیان اتنا فاصلہ ہے کہ آپ اس میں تیس زمینیں فٹ کر سکتے ہیں - GIS)‏ ایک کار میں سو 
کلومیٹر فی گھنٹہ کی رفتار سے ڈرائیو کر رہے ہوں تو چاند پر پہنچنے میں,160 دن لگیں گے ۔ اتنے عظیم فاصلے کے باوجود 
اب تک بارہ انسان چاند پر قدم رکھ چکے ہیں - اس سے زیادہ فاصلے پر ابھی تک کوئی انسان نہیں پہنچ سکا — ala‏ پر انسان 

بھیجنا انسان کے سب سے بڑے کارناموں میں سے ایک ہے - اگر آپ چاند کی سطح پر کھڑے ہوں تو زمین آپ کو ایسی نظر 

آئے گی - اگر وہاں سے آپ زمین پر کوئی پیغام بھیجیں تو اسے زمین تک پہنچنے میں اور جواب واپس آنے میں تقریباً ڈھائی 

سیکنڈ درکار ہوں گے - 


یہ تصویر مریخ پر سے لی گئی ہے اور وہ چھوٹا سا نقطہ زمین ہے جو مریخ سے نظر آرہی ہے — مریخ زمین سے اوسطاً 22 
کروڑ کلومیٹر دور ہے لیکن اس کا زمین سے زیادہ سے زیادہ فاصلہ 40 کروڑ کلومیٹر تک بھی ہوسکتا ہے — یعنی جب پہلا 
ll‏ قدم رکھے گا تو وہ چاند کی نسبت زمین سے ایک ہزار گنا زیادہ دور ہوگا — زمین سے مریخ تک پیغام کے 
پہنچنے میں 20 منٹ کا عرصہ درکار ہے چنانچہ کسی la‏ کی صورت میں زمین سے مریخ پر فوری مداخلت ناممکن ہے — 


مریخ سے بھی زیادہ دور جائیں تو ہم 1 voyager‏ خلائی گاڑی کو دیکھ سکتے ہیں — یہ انسان کی بنائی ہوئی سب سے زیادہ دور 
سفر کرنے والی چیز ہے یہ اس وقت زمین سے تقریباً 138 Astronomical Units‏ دور ہے - زمین اور سورج کے درمیان 
فاصلے کو ایک astronomical unit‏ کہا جاتا ہے — اپنے سفر کے دوران 1 voyager‏ نے پیچھے مڑ کر زمین کی تصویریں 
لی تھیں جن میں سے ایک یہ ہے - گو دیکھنے میں یہ ایک معمولی تصویر لگتی ہے لیکن کچھ لوگوں کے خیال میں یہ انسانیت 
کی تاریخ کی سب سے اہم تصویر ہے - یہ چھوٹا سا پیلا نقطہ زمین ہے - اس تصویر کے بارے میں سب سے گہری بات کارل 
سیگن نے کہی تھی جب انہوں نے کہا تھا 'اگر آپ اس تصویر کو دیکھیں تو اس میں ایک چھوٹا سا نقطہ ہے جو یہاں پر ہے - یہ 
ہمارا گھر ہے - یہ ہم ہیں آپ نے اب تک جس شخص کے بارے میں بھی سنا ہے جو شخص بھی کبھی پیدا ہوا وہ یہاں ہوا - 
انسانوں کی تمام خوشیاں تمام مصائب؛ ہزاروں ude‏ تصورات,: معاشی نظامء ہر شکاری؛ ہر بہادرء ہر بزدلء ہر تہذیب بنانے 
والا اور تہذیبوں کو تباہ کرنے والاء ہر cola‏ ہر کسانء ہر پیار کرنے والاء ہر پرامید نوجوانء ہر ole‏ ہر باپء ہر موجد؛ ہر 
مورخء ہر alee‏ ہر بدعنوان سیاست دانء ہر اداکارء ہر لیڈرء ہر درویشء ہر گناہگار اسی زمین پر تھا — ہماری نوع انسانی کی 
ساری تاریخ اسی جگہ رقم ہوئی جو ہماری کہکشاں میں ریت کے ایک ذرے کی حیثیت بھی نہیں رکھتا' = 


اس وقت 1 voyager‏ 17 کلومیٹر فی سیکنڈ کی رفتار سے زمین سے دور جارہا ہے - لیکن اتنی تیز رفتار کے باوجود اسے 
ہمارے نظام شمسی سے مکمل طور پر آزاد ہونے میں مزید 30 ہزار سال درکار ہوں گے — نظام شمسی سے باہر پہنچ کر ہمیں 
اپنے پیمانے بھی تبدیل کرنا ہوں گے اور فاصلے نوری سال میں ناپنے ہوں گے - نوری سال وہ فاصلہ ہے جو روشنی خلا میں 
سفر کرتے ہوئے ایک سال میں طے کرتی ہے - یہ فاصلہ تقریباً ساڑھے نو کھرب کلومیٹر بنتا ہے - ہمارا نزدیک ترین ستارہ 
Proxima Centauri‏ ہے جو ہم سے تقریباً ساڑھے چار نوری سال کے فاصلے پر ہے - اگر 1 voyager‏ اس ستارے کی طرف 
رخ کرے اور اپنی اسی رفتار سے چلتا رہے تو وہ اس ستارے تک تقریباً 70 ہزار سالوں میں پہنچے گا - اگر کوئی شخص سو 
کلومیٹر فی گھنٹہ کے حساب سے زمین سے اس ستارے پر جانا چاہے تو اسے 85 ارب سال کا عرصہ درکار ہوگا - یہ عرصہ 
کائنات کی عمرسے بھی چھ گنا زیادہ ہے — اس عرصے میں Proxima Centauri‏ تو سپر نووا بن کر ختم بھی ہوچکا ہوگا — 


ہم اس سے اور زوم آؤٹ کریں تو پوری Sle‏ وے کہکشاں کو دیکھ سکتے ہیں جس میں ہمارا نظام شمسی (اور ہم) اس بازو میں 
Un‏ پیلا نقطہ اس علاقے کو ظاہر کرتا ہے جہاں تک زمین سے کی گئی ریڈیو کی نشریات اب تک پہنچ پائی ہیں - یعنی اس 


دائرے سے باہر اگر کوئی ذہین مخلوق آباد ہے تو وہ ہمارے وجود سے ابھی آگاہ بھی نہیں ہوں گے اس نقطے سے باہر ہمارے 
وجود کی کوئی علامت ابھی تک نہیں پہنچ پائی - ہماری کہکشاں کا قطر تقریباً ایک لاکھ نوری سال ہے — صرف ہماری کہکشاں 
میں سو ارب سے زیادہ ستارے ہیں اور ہر ستارے کے اپنے سیارے ہیں - لیکن ہم اندھیری رات میں بھی اپنی کہکشاں کو مکمل 
طور پر نہیں دیکھ سکتے - کیونکہ ہم بغیر دوربین کے جو ستارے رات کو دیکھ پاتے ہیں ان میں سے 99 فیصد ستارے اس 
چھوٹے سے De‏ میں ہیں - لیکن یہ ملکی وے کہکشاں بھی پوری کائنات کے تناظر میں ایک ذرے سے زیادہ اہمیت نہیں 
رکھتی — 


اگر ہم اس تصویر کو اور زوم آؤٹ کریں تو ہم کہکشاؤں کے لوکل گروپ کو دیکھتے ہیں جن میں سے ایک کہکشاں ہماری ہے 
— اس لوکل گروپ میں 54 کہکشائیں ہیں اور یہ تقریباً ایک کروڑ نوری سال پر محیط ہے - ہم اسے سے بھی زیادہ زوم آؤٹ 

کریں تو ہم Virgo super cluster‏ دیکھ سکتے ہیں — ہمارا لوکل گروپ اس سپر کلسٹر کا بہت چھوٹا سا حصہ ہے اور ہمارے 

لوکل گروپ کی طرح اس سپر کلسٹر میں سو کے قریب اور لوکل گروپس ہیں - اس کہ لمبائی اا کروڑ نوری سال ہے ۔ لیکن 

— کلسٹرز کے مقابلے میں بہت چھوٹا ہے اور ایک بہت بڑے سپر کلسٹر کا ایک چھوٹا سا حصہ ہے‎ AL virgo super cluster 
سے زیادہ کہکشائیں ہیں اور اس کی لمبائی‎ ¿Y کہا جاتا ہے — اس میں ایک‎ Laniakea Supercluster اس بڑے سپر کلسٹر کو‎ 
کروڑ نوری سال ہے ۔-‎ 2 


اس سے بھی زیادہ ذوم آؤٹ کریں تو ہم پوری کائنات کو دیکھ سکتے ہیں — ہمارا Laniakea Supercluster‏ بھی اس GLAS‏ کا 
بہت چھوٹا سا حصہ ہے - یہ پوری کی پوری قابلِ مشاہدہ کائنات ہے جس میں کم از کم 20 کھرب کہکشائیں موجود ہیں - ان میں 
موجود ستاروں کی کل تعداد زمین پر موجود ریت کے ذروں سے بھی کہیں زیادہ ہے - زمین سے قابلِ مشاہدہ کائنات کے دور 
دراز علاقوں کا فاصلہ 46.5 ارب نوری سال ہے - گویا قابلِ مشاہدہ کائنات کا قطر 93 ارب نوری سال ہے — اس قابلِ مشاہدہ 
کائنات سے باہر کیا ہے اس بارے میں کچھ کہنا مشکل ہے کیونکہ ہم اپنی کائنات سے باہر کسی چیز کا مشاہدہ کرنے سے قاصر 
ہیں - یہ عینن ممکن ہے کہ ہماری قابلِ مشاہدہ کائنات سے باہر بہت بڑی کائنات موجود ہے لیکن ہم اس بارے میں کوئی مشاہدہ 
نہیں کرسکتے کیونکہ اتنے فاصلے پر موجود جو کچھ بھی ہے اس سے روشنی ابھی ہم تک نہیں پہنچ پائی - یہ بھی ممکن ہے 
کہ قابلِ مشاہدہ کائنات سے باہر کسی بھی چیز کا ہم کبھی بھی مشاہدہ نہیں کر پائیں گے مستقبل بعید میں بھی نہیں ۔- اس کی وجہ 
یہ ہے کہ ہماری کائنات کے دور دراز حصے سپیس کے پھیلاؤ کی وجہ سے روشنی کی رفتار سے بھی زیادہ تیزی سے ہم سے 
دور جارہے ہیں - ان علاقوں کی روشنی کبھی بھی ہم تک نہیں پہنچ پائے گی - اگر انسان ہمیشہ ہمیشہ کے لیے زندہ رہے تب 
بھی ہماری قابلِ مشاہدہ کائنات سے باہر کسی چیز کو نہیں دیکھ سکے گا ۔- 


چنانچہ اگرچہ ہماری قابلِ مشاہدہ کائنات بہت بڑی ہے لیکن یہ عین ممکن ہے کہ یہ کل کائنات کا بہت چھوٹا سا حصۃ ہے — ایلن 
گوتھ نے کائناتی انفلیشن کا جو مفروضہ پیش کیا تھا اس کے مطابق یہ انفلیشن بگ بینگ کے فوراً بعد یعنی ایک سیکنڈ کے 
اربویں کھربویں کھربویں حصے میں شروع ہوا - ایک اندازے کے مطابق کل کائنات ہماری قابلِ مشاہدہ GUIS‏ سے 150 
٥۵ھ‏ گنا بڑی ہے - یہ عدد اتنا بڑا ہے کہ اسے سمجھنا اور اس کا احاطہ کرنا انسان کے بس سے باہر ہے - بس یہ سمجھ 
لیجیے کہ 150 کے بعد آپ بیس صفر اور لگائیں تب جا کر یہ عدد بنے گا - اگر ہماری قابلء مشاہدہ کائنات ایک بلب کے برابر 
ہو تو کل کائنات پلوٹو سیارے کے برابر ہوگی - ذرا چشم تصور سے دیکھیے کہ پلوٹو کے مرکز میں ایک لائٹ بلب ہے جس 
کے اندر ہم ہیں لیکن ہم چونکہ لائٹ بلب سے باہر نہیں جھانک سکتے اس لیے ہم اس بات سے بے خبر ہیں کہ بلب کے باہر پلوٹو 
بھی موجود ہے — کل کائنات کے تناظر میں ہم ناقابلِ یقین حد تک چھوٹے ہیں - لیکن گھبرائیے مت — کیونکہ اس کا مطلب یہ 
بھی ہے کہ ہمیں ابھی بہت کچھ دریافت کرنا ہے - 


مزید ویڈیوز دیکھنے کے لیے وزٹ کیجیے ہمارا یوٹیوب چینل https://www.youtube.com/sciencekidunya‏ 


ویڈیو لنک 
https://www.youtube.com/watch ?v=ly7NzjCmUf0O‏ 


